\NormalFont\ShortTitle{3ዮሃኒሳ ኪታ}

{\MT ዮሃኒሲ

\par }{\MTB ጻፊዳ ሄꬓንꬆ ኪታ

\par }{\IMT ጊዶ ቆፋ

\par }{\IP ሄꬓንꬆ ኪታዚካ ጻፌቲዳይ፥ «ጪማ ጊዲዳ ሃዋሬ ዮሃኒሳፔ» ጊዲሺን ሄ ኪታዚ ኢሲ ዎሳ ኬꬅ ካሌꬂዛ ጋዪዮሳ ጌቴቲዛዴሳ፤ ጋዪዮሲ ሃንኮ ኣማኒዛይታ ማዲዳ ጊሻስ ጻፌዚ ኢዛ ጋላቴስ። ሃራ ባጋራ ቃሴ ዲዮትራፌሴ ጌቴቲዛዴ ኢሲ ኢታ ኣሳፔ ናጌታና ማላ ቆፍሴስ፤ ጋሶይካ ኢዚ ዎሳ ኬꬃ ቦላ ኦቶሬቴꬃፌ ዴንዲዳይሳን ዳና ጊዳና ኮይዛ ጊሻሳ።

\par }{\IB \par }
{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ጌሎሶ
{\IOR{1-4}}

\par }{\IO ጋዪዮሳስ ኢሜቲዳ ጋላታ
{\IOR{5-8}}

\par }{\IO ዲዮጺሮሳስ ሺቂዳ ዋላሴ
{\IOR{9-10}}

\par }{\IO ዲሜጺሮሳስ ኢሜቲዳ ቃላታ
{\IOR{11-12}}

\par }{\IO ኩሻ ቆፋ
{\IOR{13-15}}



\par }\OneChap {\PP \VerseOne{1}ታፔ ጪማዛፔ፥ ቱማፔ ታ ሲቂዛ ታ ሲቆ ላጌ ጋዪዮሳስ፥
\XREF{}{{\XO 1:1 }{\XT{ሃዋ 19፡29፤ ኦሮ 16፡23-24፤ 1ቆሮ 1፡14}}}


\par }{\PP \VS{2}ታ ኢሻዞ! ኔ ሼምፖይ ሎኦን ዲዛ ማላ ኔ ኣሳቴꬃይ ሎኦ ዳና ማላኔ ኔ ኦꬂዛዚ ዉሪካ ኔስ ጊጋ ጊዳና ማላ ታ ኔስ ዎሳይስ።

\VS{3}ኔኒ ቱማስ ኣማኔቲዳዴ ጊዲዳ ማላ ቃሴካ ኔ ሃኖይ ዉሪ ቱሙ ጊዲዳይሳ ኢሲ ኢሲ ኣማኒዛ ኣሳቲ ታኮ ዪዲ ኔ ጊሻስ ዮቲን ሲያዳ ታ ዳሮ ኡፋዬታዲስ።

\VS{4}ጋሶይካ ታ ናይቲ ሎኦኒኔ ቱማን ሲሜሬቲሺን ሲሳፌ ኣꬊዛ ሃራ ኡፋይሲ ታስ ዴና።


\par }{\SH ጋዪዮሳስ ኢሜቲዳ ሎኦ ማርካቴꬅ
\par }
{\PP \VS{5}ታ ኢሻዞ! ኢስቲ ኔስ ኢማꬅ ጊዲኮካ ኔኒ ኔ ኢሻታስ ኦꬂዳ ሚሼ ኡባን ኣማኔታዳሳ።

\VS{6}ኔ ቦላ ኣይ ማላ ሲቆይ ዲዛኮ ኢስቲ ኔ ጊሻስ ዎሳ ኬꬃ ኣሳ ሲንꬃን ማርካቲዳ፤ ኢስቲ ቢዛ ኦጌን ጾስ ኡፋይሲዛ ሃኖን ኔ ኢስታ ማዲኮ ሎኦ ኦꬃሳ።

\VS{7}ኣይስ ጊኮ ኢስቲ ጾሳ ኣማኖንታይታፔ ኣይኮካ ኤኮንታ ኪርስቶሳ ሱንꬃ ጊሻስ ሜላ ኬዚዳ።

\VS{8}ሄሳ ጊሻስ ኑ ኢሲፌ ቱማስ ኦꬃና ማላ ሄይታንታ ማላታ ሞኪ ኤካናስ ቤሴስ።


\par }{\PP \VS{9}ታኒ ዎሳ ኬꬃስ ሃይሳፌ ካሴ ጻፋዲስ፤ ጊዶ ኣቲን ካሌꬂዛዴ ጊዳና ኮይዛ ዲዮጺራጾሲ ኑኒ ጊዛዝ ኤኬና።

\VS{10}ሄሳ ጊሻስ ታ ሄ ቢኮ ኢዚ ባ ኢታ ቃላን ኑ ሱንꬅ ሞራናስ ኦꬂዳይሳ ታ ኢንቴስ ቆንጪሳና፤ ሄሲካ ኢዛስ ጊዶንታ ኢጺን ኣማኒዛ ኣሳ ሞኪ ኤኬና፤ ሞኪ ኤካና ኮይዛይታካ ዲጌሲኔ ዎሳ ኬꬃፌ ኬሲ ጎዴስ።


\par }{\PP \VS{11}ታ ኢሻዞ! ሎኦታ ሚሳታ ኣቲን ኢታ ኣሳታ ሚሳቶፓ፤ ሎኦ ኦꬂዛዴይ ዉሪካ ጾሳ ኣሳ፤ ኢታ ኦꬂዛዴይ ጊዲኮ ጾስ ቤዪቤና።

\VS{12}ዲሜጺሮሳስ ኣሲ ዉሪ ሎኦ ማርካቴስ፤ ቱማይካ ኢዛስ ማርካታዉስ፤ ኑኒካ ኢዛስ ማርካቶስ፤ ኢንቴካ ኑ ማርካይ ቱሙ ጊዲዳይሳ ኤሬታ።


\par }{\SH ዉርሴꬃ ሳሮካ
\par }
{\PP \VS{13}ታ ኔስ ጻፋና ቡሮ ዳሮ ዮኦይ ዴስ ሺን ዋራቃታን ጻፋናስ ኮይኬ።

\VS{14}ታ ኔና ማታ ዎዴ ቤያናስ ሂዶታ ኦꬃይስ፤ ሄ ዎዴ ኑ ኢሲፌ ኡቲ ሃሳያና።


\par }{\PP \VS{15}ኣኔ ሳሮን ዳ፤ ኔ ላጌቲ ኔና ሳሮ ሳሮ ጌቴስ፤ ታ ላጌታ ሱንꬃን ሱንꬃን ጼይጋዳ ሳሮ ጋ።


\par }