\NormalFont\ShortTitle{ዩሁዳ ኪታ}

{\MT ዩሁዳይ

\par }{\MTB ጻፊዳ ኪታ

\par }{\IMT ጊዶ ቆፋ

\par }{\IP ዩሁዳ ኪታይ ጻፌቲዳይ ኣማኒዛይታስ ጊዶንታ ኣማኒዛ ኣስ ሚሳቲዲ ዎርዶ ቲሚርቴ ቢታ ጋꬂዛ ኣሳታፔ ኣማኒዛይቲ ናጌታና ማላሳ። ናምኣንꬆ ጴጽሮሳ ኪታ ሚሳቲዛ ሃይሳ ሃ ቃንꬃ ኪታዛን ጻፌዚ፥ «ጾሳይ ናምኣንꬆንታ ማላ ባ ዴሬዛስ ኢሲቶ ኢሚዳ ኣማኖ ጊሻስ ኣሳይ ሚኒ ኦሌታና ማላ» ናባቢዛይታ ሎኤꬂ ቆፍሴስ።

\par }{\IB \par }
{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ጌሎሶ
{\IOR{1-2}}

\par }{\IO ዎርዶ ኣስታማሬታ ቲሚርቴ፥ ሃኖኔ ኩንዴꬅ
{\IOR{3-16}}

\par }{\IO ኣማኒዛይቲ ባ ኣማኖ ናጋና ማላ ኢሜቲዳ ዞሬ
{\IOR{17-23}}

\par }{\IO ዉርሴꬃ ኣንጆ
{\IOR{24-25}}



\par }\OneChap {\PP \VerseOne{1}ዬሱስ ኪርስቶሳስ ኦꬂዛ ያቆቤ ኢሻ ዩሁዳፔ፥ ኢንቴስ ጼይጌቲዳይታስ፥ ጾሳይ ኣዋይ ሲቂዛይታሲኔ ዬሱስ ኪርስቶሲ ናጊዳይታስ ኡባታስ፥
\XREF{}{{\XO 1:1 }{\XT{ማቶ 13፡55፤ ማር 6፡3}}}

\VS{2}ማሮቴꬂ፥ ሳሮቴꬂኔ ሲቆይ ኢንቴስ ዳሮ።


\par }{\SH ዎርዶ ኣስታማሬታ
\par }
{\PP \VS{3}ታ ሲቆቶ! ኑ ኢሲፌ ኣቲዳ ኣቶቴꬃ ጊሻስ ታ ኢንቴስ ጻፋናስ ዳሮ ኮያዲሲሺን ሃኢ ቃሴ ናምኣንꬆንታ ኢሲቶ ጾሲ ኣሳስ ኢሚዳ ኣማኖ ጊሻስ ኢንቴ ዳሮ ባጼታና ማላ ታ ኢንቴና ዞራይስ። ታ ኢንቴስ ጻፋናስ ታስ ቶሆ ጊዲዴስ።

\VS{4}ኢስታ ቦላ ፒርዴታናይሲ ዳሮ ዎዴፔ ካሴ ኢስታ ጊሻስ ጻፌቲዳ ኣሳቲ ኢንቴኮ ካልጺ ጌሊዳ፤ ሄይታንቲ ጾስ ኤሮንታይታ፤ ኑ ጎዳ ኪያቴꬃ ጮ ሜላ ላሚዛይታኔ ጾሳ ጎይኖንታይታ። ኢዚ ባርካ ኑና ሃሪዛይሳኔ ኑስ ጎዳ ጊዲዳ ዬሱስ ኪርስቶሳካ ካዴቴስ።


\par }{\PP \VS{5}ኢንቴ ሄሳ ኡባካ ካሴቲ ኤሪኮካ ጎዳይ ባ ዴሬዛ ጊብጼፔ ኬሲዲ ኣሺዳይሳኔ ሃንኮ ኣማኖንታይታ ጉዬፔ ꬋይሲዳይሳ ታ ኢንቴና ኣኬኪሳና ኮያይስ።
\XREF{}{{\XO 1:5 }{\XT{ኬሳ 12፡51፤ ታይ 14፡29-30}}}

\VS{6}ሄሳꬆካ ባ ቦንቾ ናጎንታ ኢጺዲ ባ ዲዛሶ ዬዲዳ ኪታንቻታ ኢንቴ ዩሺ ቆፒቴ፤ ጾሲ ኢስታ ጊታ ፒርዳ ጋላስ ጋካናስ ሜርና ቃሾስ ጊርዲ ጊዳ ꬉማን ናጊ ዎꬂዴስ።

\VS{7}ሄሳꬆካ ሶዶሜይኔ ጋሞራይ ቃሴካ ኢስታ ሄራን ዲዛ ካታማቲካ ላይማቲዳኔ ሳሎ ሜꬌቴꬃታራ ላይማታናስ ኣሞቲዳ፤ ሄሳ ጊሻስ ኢስቲ ሜርና ታማን ጹጌታናይታስ ሌሚሶ ጊዲዳ።
\FTNT{*}{{\FR 1:7 }{\FT{ሶዶሜ ኣሳይ ሎጼኮ ዪዳ ኢማꬃታራ ላይማታና ኮዪዳይሳ ቤሴስ።
}}}\XREF{}{{\XO 1:7 }{\XT{ሜꬌ 19፡1-24}}}


\par }{\PP \VS{8}ሄሳꬆካ ሄ ኣሳቲ ባርካ ባ ኣጉሞ ካሊዲ ባርካ ባ ኣሾ ቱኒሴቴስ፤ ባፔ ቦላራ ዲዛይታስ ኣዛዜቴቴና፤ ኢስቲ ሳሎን ቦንቾራ ዲዛይታካ ጫዬቴስ።

\VS{9}ሃራይ ኣቶሺን ሳሎ ኪታንቻታ ሃላቃይ ሚካሌይ ሙሴ ኣሾ ጊሻስ ኢዛራ ፓላሜቲሼ፥ «ኔና ጎዳይ ሃንቄቶ!» ጊዴስ ኣቲን ኢዛስ ጫሻ ቃላ ዛሪቤና።
\XREF{}{{\XO 1:9 }{\XT{ዳኔ 10፡13፥21፤ 12፡1፤ ኣጁ 12፡7፤ ዛሬ 34፡6፤ ዛካ 3፡2}}}

\VS{10}ሃይቲ ኣሳቲ ጊዲኮ ኢስታስ ኤሬቶንታ ኢጺዳ ሚሽ ኡባ ጫሽ ጫዬቴስ፤ ኣይኮካ ኤሮንታ ሜሄታ ማላ ጮ ሜላ ቆፒ ኤኪዳ ሚሺ ኢስታስ ዲኮ ኢስቲ ሄሳን ꬋያና።

\VS{11}ኢስቲ ቃዬሌ ኦጌን ቢዳ ጊሻስ ሚሻስ ጊዲ ባላኣሜ ማላ ባላን ኩንዲዳ፤ ቃሴ ቆሬይ ኤቄቲዳ ማላ ኢስቲካ ኤቄቲዲ ꬋይዳ ጊሻስ ኢስታስ ኣዬ ኣና!\XREF{}{{\XO 1:11 }{\XT{ሜꬌ 4፡3-8፤ ታይ 22፡1-35፤ 16፡1-35}}}


\par }{\PP \VS{12}ሃይቲ ሃ ኣሳቲ ዬላይ ባይንዳ ላይማ ሃኖራ ኢሲ ቦላ ኢንቴ ዲጊሳሶን ቤቲዛ ዎዴ ኢንቴስ ꬉጴ ጊዴቴስ፤ ኢስቲ ባስ ጻላ ቆፔቴስ፤ ኢስቲ ጫርኮን ቢዛ ኢራይ ባይንዳ ሻራ ማላ፤ ኣይፌይ ኣይፊዛ ዎዴን ኣይፌይ ባይንዳ ጻጶፔ ꬎቃሌቲዲ ናምኡቶ ሜሊዳ ሚꬃ ማላ።

\VS{13}ኢስቲ ዬላቺዛ ባ ኦሶዛ ዎልቃማ ኣባ ዳምባላ ማላ ጎፖንቶ ጮፑ ሂስቲዛይታ፤ ጊርዲ ጊዳ ꬉማይ ኢስታ ሜርናስ ናጊዛይሳኔ ጮ ሜላ ዋዬቲዛ ጾሊንቴታ ማላኮ!


\par }{\PP \VS{14}ኣዳሜፔ ሃ ሲሚን ላፑንꬆ ዬሌታ ጊዲዳ ሄኖኬይ፥ «ሄኮ ጾሲ ቆዳይ ባይንዳ ጌሻ ኪታንቻታራ ኣሳ ኡባ ቦላ ፒርዳናስ ያና።
\XREF{}{{\XO 1:14 }{\XT{ሜꬌ 5፡18፥21-24}}}

\VS{15}ሄይቲ ጾሳስ ጎይኖንታ ኣሳቲ ኦꬂዳ ኢታ ኦሶ ጋሶን ኢስታ ኢዚ ቃጻያና፤ ኣዳፌካ ጾሲ ሄይታ ባስ ጎይኖንታ ናጋራንቻታ ቦላ ኢስቲ ሃሳይዳ ኢታ ሚሻታ ጊሻስ ኢዚ ኢስታ ቦላ ፒርዳና» ጊዴስ።


\par }{\PP \VS{16}ሄይቲ ሄ ኣሳቲ ኡባ ዎዴ ዙዙሜቲዛይታኔ ኣይ ሚሻንካ ኡፋዬቲ ኤሮንታይታ፤ ኢስቲ ባ ኢታ ኣሞ ካሊዛይታ፤ ኢስታ ዶናን ኦቶሬቴꬃ ቃላይ ኩሚዴስ፤ ባስ ባ ጎኣ ኮዪሼ ኣስ ኣዳሼቴስ።


\par }{\SH ኣኬኪሶ ዞሬ
\par }
{\PP \VS{17}ኢንቴኖ ታ ሲቆቶ! ኑ ጎዳ ዬሱስ ኪርስቶሳ ሃዋሬቲ ሃይሳፌ ካሴ ዮቲዳ ቃላ ኣኬኪቴ።

\VS{18}ኢስቲ፥ «ዎዴ ዉርሴꬃን ጾሳ ሼኔፔ ሃኪዳይቲ ባርካ ባ ኢታ ኣሞ ካሊሼ ኣስ ቂꬊዛይቲ ያና» ጊዲ ኢንቴስ ካሴ ዮቲ ዎꬂዳ።\XREF{}{{\XO 1:18 }{\XT{2ጴጽ 3፡3}}}

\VS{19}ሄይቲ ኣስ ኢሳ ኢሳፌ ሻኪዛይታ፤ ኣሾ ኣሞቴꬅ ካሊዛይታኔ ኢስታን ጺሎ ኣያናይ ባይንዳይታ።

\VS{20}ታ ኢሻቶ! ኢንቴ ጊዲኮ ኡባፌ ቦላራ ኢንቴ ጌሻ ኣማኖን ሚኒ ኤቂቴ፤ ጺሎ ኣያናንካ ሚኒ ዎሲቴ።

\VS{21}ኑ ጎዳ ዬሱስ ኪርስቶሲ ባ ማሮቴꬃን ኢንቴና ሜርና ዴኦን ጋꬃናይሳ ናጌቲሼ ኢንቴናቴꬃ ጾሳ ሲቆን ናጊቴ።


\par }{\PP \VS{22}ሲꬊሼ ዲዛ ኣሳታስ ሚሼቲቴ።

\VS{23}ኢሲ ኢሲ ኣሳታ ታማፔ ኬሲ ኤኪ ኣሺቴ፤ ሃራታስ ያሻቴꬃን ሚሼቲቴ ሺን ናጋራን ቱኒዳ ኢስታ ኣሳቴꬅ ቦቺዳ ማይኦካ ኡባ ኢጺቴ።


\par }{\SH ጋላታ ዎሳ
\par }
{\PP \VS{24}ኢንቴና ኩንዴꬃፌ ኣሻናሲኔ ኢንቴና ዎሶይ ባይንዳይታ ሂስቲዲ ኡፋይሳን ባ ቦንቾ ሲንꬅ ሺሻናስ ዳንዳይዛይሳስ፥

\VS{25}ኢዚ ጻላ ኑስ ጾሳኔ ꬋሌ ጊዲዳ ጎዳ ዬሱስ ኪርስቶሳ ባጋራ ቤኒፔ ዶሚዲ ሃኢ ጋካናሲኔ ሜርናስካ ቦንቾይኔ ጊታቴꬂ፥ ዎልቃይኔ ጎዳቴꬂ ኢዛስ ጊዶ። ኣሚን።


\par }